Epila

**Epila** (*Épila* en castellano) ye una villa y municipio aragonés d'a provincia de Zaragoza, situato en a comarca de Val de Xalón. A suya población ye de 4.372 habitants (2020), en una superficie de 194,3&nbsp;km² y una densidat de población de 22,50 hab/km².

## Cheografía
Ye situau en o Plano de Placiencia, prolongación d'a ribera d'Ebro por a cuenca d'o río Xalón, a 336 metros d'altaria sobre o livel d'a mar y a una distancia de 42 km de Zaragoza, a capital d'a suya provincia y d'Aragón.

En los uellos de Toronyel brolla l'augua provinient d'un acuifero que se carga con l'augua infiltrada en la sierra de Nava Alta y que sale a traviés d'un encabalgamiento de lo Sistema Iberico soterrau por los materials cenozoicos de la depresión d'Ebro.

## Historia
En os monts de Rodanas bi ha una espelunga con materials dende o Bronce final dica o periodo tardorromano. Si en o Bronce final yera un lugar d'apedecamiento, en a epoca celtiberica y hispanorromana yera una espelunga sagrata.

En l'actual Santuario d'a Virchen de Rodanas se troboron dos supuestas fundicions de fierro y restos de ceramica celtibera y romana.

Seguntes as escavacions arqueolochicas, o primer asentamiento humán conoixito se localizó en o *Cabezo de Ballesteros*, drentro d'o casco urbán actual, y os chacimientos datan d'o sieglo VIII-VII aC. Seguntes os historiadors, Epila yera una población celtibera clamata n'ixa epoca *Bis polis*, en l'anyo 748 aC. A ciudat estió una aliata de *[[Numantia]]* en as Guerras numantinas, y fue destruyita por os romanos.

Dimpués en tiempos d'os romanos pasó a *Segontia*, *Segonia* como atras ciudaz peninsulars con o mesmo nombre (*Segontia* fendo referencia a la segunda ciudat d'a calzata dende *Caesar Augusta* (Zaragoza) ta *Emérita Augusta* (Merida). Tamién se relaciona con o nombre *Hispalis*. D'esta epoca data o puent viello sobre o Xalón.

En 1119, o rei Alifonso I d'Aragón la conquerió y l'adhibió a lo reino d'Aragón.

Lo 21 de chulio de 1348 en Epila tubo lugar a batalla d'Epila en a cual l'exercito d'o rei Pero IV d'o Reino d'Aragón, con aduya de fuerzas catalanas y o refirme de bels nobles reyalistas y bellas ciudaz d'Aragón, vencioron a Unión Aragonesa. Chuan Ximénez d'Urreya, sinyor de Biota, mandaba as tropas d'a Unión Aragonesa, y Pero IV con Lope de Luna mandaba as tropas reyalistas fiels a o rei. Unión Aragonesa estió derrotada por l'exercito reyal lo que suponió que os nobles aragoneses perdioron la autonomía debant d'a monarquía.

## Nombre
A parte d'a posible relación con l'antiga *Ispalis*, bi ha atra interpretación que diz que *Epila* ye un nombre godo relacionato con *Ávila*.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:5004
TimeAxis   = orientation:vertical
ScaleMajor = unit:year increment:1001 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:3959
  bar:2000 from:0 till:3971
  bar:2002 from:0 till:4048
  bar:2004 from:0 till:4089
  bar:2006 from:0 till:4184
  bar:2008 from:0 till:4682
  bar:2010 from:0 till:4765
  bar:2012 from:0 till:4746
  bar:2014 from:0 till:4593
  bar:2016 from:0 till:4452
  bar:2018 from:0 till:4402
  bar:2020 from:0 till:4372
 


## Administración
### Reparto de concellers




### Alcaldes

## Puestos d'intrés
*Ilesia de Santa María la Mayor.
*Santuario d'a Virchen de Rodanas.
*Muralla.
*Palacio d'o conte d'Epila.

## Fiestas
* De verano; 16, 17, 18, 19 y 20 de setiembre.
* De primavera; 40 días dimpués d'o dominche de cuasimodo.
* Carnaval tradicional.

## Personalidaz naixitas d'Epila
*Categoría principal:* Naixitos d'Epila.

## Referencias

## Se veiga tamién

*Linia 200 d'Adif.

## Vinclos externos